Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 357/11/7707	Prešov, 30.4.2012
EEČ : 2-58-118-2012

U Z N E S E N I E

Trestná vec:	obvinený XXXXX  
Prečin:	sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prešov
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX - XXXXX 
	sídlo organizácie: XXXXX, XXXXX XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 390,00 € 
b.	Peňažná suma určená na všeobecne prospešné účely: 150,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Sabinov pod spisovou značkou ORP-680/SB-PO-2011.

Skutková veta: 
- dňa 15.10.2010 v XXXXX, na ulici XXXXX v prevádzke spoločnosti XXXXX - XXXXX, XXXXX, XXXXX si bez vedomia svojho zamestnávateľa z pokladne zobral finančnú hotovosť v sume 200,- €, kde peniaze použil pre vlastnú potrebu a dňa 12.11.2010 si bez vedomia svojho zamestnávateľa z pokladne zobral finančnú hotovosť v sume 100,- €, kde peniaze použil pre vlastnú potrebu a dňa 26.02.2011 prevzal od zákazníka za opravu vozidla sumu 400,- €, pričom do pokladne odovzdal len sumu 161,75,- € a finančnú hotovosť v sume 238,25,- €, použil pre vlastnú potrebu, čím takto spôsobil spoločnosti XXXXX - XXXXX škodu v sume 390,- €,
Odôvodnenie: 
Uznesením povereného príslušníka Okresného riaditeľstva Policajného zboru, Obvodného oddelenia v Sabinove (ďalej len „policajt) sp. zn. ORP-680/SB-PO-2011 zo dňa 10.10.2011 bolo XXXXX vznesené obvinenie pre prečin sprenevery podľa § 213 ods. 1 Trestného zákona, a to na tom skutkovom základe, ako je to uvedené vo výrokovej časti tohto uznesenia.
		
Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci, pričom schváliť zmier podľa odseku 1 nemožno, ak
a)   trestným činom bola spôsobená smrť osoby,
b)	je vedené trestné stíhanie pre korupciu, alebo
c)	je vedené trestné stíhanie proti verejnému činiteľovi alebo zahraničnému verejnému činiteľovi pre trestný čin spáchaný v súvislosti s výkonom ich právomoci a v rámci ich zodpovednosti.

Preskúmaním kompletného vyšetrovacieho spisu sp. zn. ORP-680/SB-PO-2011, ako i príslušného spisového materiálu z mediačného konania sp. zn. 2M/5/2012 som zistil, že u obv. XXXXX sú splnené všetky zákonom stanovené podmienky na uplatnenie postupu podľa § 220 a nasl. Trestného poriadku. 

Podľa § 213 ods. 1 Trestného zákona sa prečinu  sprenevery dopustí páchateľ vtedy, ak si prisvojí cudziu vec ktorá mu bola zverená, a spôsobí tak na cudzom majetku malú škodu.
Trestný zákon ustanovuje v osobitnej časti za uvedený prečin trest odňatia slobody v trvaní až na dva roky, a teda horná hranica zákonom ustanovenej trestnej sadzby zaň, päť rokov neprevyšuje.

XXXXX, a rovnako tak poškodený XXXXX s takýmto postupom vyslovili výslovný súhlas, o čom svedčia listinné podklady doložené do vyšetrovacieho spisu z mediačného konania sp. zn. 2M/5/2012. 

XXXXX slobodne a vážne vo vyhlásení v mediačnom konaní vedenom na Okresnom súde Prešov pod sp. zn. 2M/5/2012 priznal, že spáchal skutok, za ktorý je stíhaný, kde v danej veci nie sú dôvodné pochybnosti o tom, že toto jeho vyhlásenie nebolo vykonané slobodne, vážne, zrozumiteľne a určito (o uvedenom svedčia listinné podklady doložené z predmetného mediačného konania). 

XXXXX poškodenému majetkovú škodu, tak ako si ju poškodený v mediačnom konaní uplatnil aj nahradil, o čom svedčí vyhlásenie obvineného a poškodeného z 25.04.2012 o náhrade škody v sume 390,- €. 

XXXXX zložil na účet prokuratúry č. ú. XXXXX, Štátna pokladnica peňažnú sumu vo výške 150,- €, kde polovicu z tejto sumy, sumu 75,- € určenú na všeobecne prospešné účely sa rozhodol poukázať XXXXX 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

S poukazom na splnenie všetkých taxatívne uvedených podmienok v ustanovení § 220 ods. l, ods. 2 Trestného poriadku som rozhodol tak, ako je to obsiahnuté vo výrokovej časti tohto uznesenia a trestné stíhanie proti obv. XXXXX som zastavil.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Kočan
prokurátor